
Выходит в каждый четверг. 


Редакция и администрация в Крыниці. — Адрес „Лемко“ Крыница. 


Рок ІҮ, 


Пренумерата в краю: 

30 грошей місячно, 

80 „  кКвартально, 
1.50 полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., № сто- 
роны 60 зл., !/4 стороны 35 зл., 
1/ѕ стор. 20 зл., *Лв стор. 10 зл.; 
отолошеня мглы за 1 мм. 20 тр., 
в тексті 30 тр., перед текстом 
40 тр. При місячном и долшом 
оголошеню значна знижка. 


Конто чекове Нр. 404.155. 


Ище вст на 


также оден календар даром. 


На Новый Рок смотрят люды двояко. Для 
одных ест он. сымволом віры, же світом ря- 
дит неизбіжна сила случая и же воля чело- 
віка не грає жадной ролі при твореню тото, 
што ся коло нас діє. Кто так думат и в тото 
вірит, тому Новый Рок мусит выдати ся чим- 
си незнаным, чимси як бы заслоненым не- 
прозрачзом 2аслоном, за. котром судьба при- 
готовила нам незнаны событя. Кто вірит, же 
Новый Рок вст лем азардом незнаных сил. 
того уж наперед жде пораженє. Такый чело- 
вік тратит енергию до дальшого труда. тра- 
ТИТ вру во власны силы, а результатом то- 
го — понятно — може быти лем неудача. 

Але можна также и иначе понимати Но- 
вый Рок. Можна сказати собі, же Новый 
Рок — то мы`сами — наша, сила, наш ум, наш 
труд. Новый Рок, то сымвол служачий нам до 
того, штобы мы налили себе самых. Утворили 
мы его по тото, штобы по прожитю 365 дней 
задержати.ся на хвилю и почислити наши си- 
лы. с котрыма маме выступити завтра. Новый 
Рок. то нич инше, лем нагромаджене новой 
енергии, перезначеной до борбы о новы творы. 
новы добычи. 


Так пониманый Новый Рок перестав бы- 
ти для нас чимси фаталистычным. А. на пы- 
танє, што нам он даст, можна найти легко от- 
віт. Будучность окаже ся штотчас так певна 
и точна, як и наша минувшость. Она всеціло 
буде узалежнена от змобилизованой в нас (- 


нергии. Яка фуде судьба найбіднійшого с по-. 


серед: нас, килько поступиме наперед в добро- 
быті, творчестві и силі, як переобразят ся го- 
сисдарчи отношеня, на тото всьо можна дати 


складі 
кышенковый календарик для дітей и великый календар, стінный. 


илюстрованый календар .,„Лемка“ на 


без труда отвіт, всли почислиме разом наши 
силы и:нашу жертвенность. 

И 6сли хочеме познати лице завтрашного 
дня, ніт на тото лучшого способу, як зміряти. 
на што можеме ся р:шити и на што старчит 
наших сил. Так в житю поодынокого челові- 
ка, як и в житю народов, результаты сут при- 
родным послідствием долголітного, тревалого 
и сталого труда. Лем тот, кто все выполнял 


рок, 


1937. Кром! того выдано также малый 


Ціна одного екземпляра/ выносит ХӨ грошей 


и кошты пересылкы. При замовленю понад 10 календарей кошты пересылкы покрыват администрация 


„Лемка“, котра дав 


Доход с малых календариков, котрых ціна выносит 10 грошей, перезначаме на Руску Бурсу в Горлицах. 


Редакция. 


Што нам даст новый рок! 


совістно всі свои обовязкы, може числити на 
добры результаты. Результаты тоты у пооды- 
нокых людей не могут быти великы, але за- 
гальный труд цілых мас, труд переведеный в 
организации и кооператывах, може дати тро- 
мадны усшхы. Тож хотячи, штобы Новый Рок 
принес нам бажане счасте, мусиме не забыва- 
ти ани на секунду .о тяжачих на нас обовяз- 
ках в виду Державы, Народа и своей родины 
и тоты обовязкы точно выполняти. Втотчас 
напевно каждый Новый Рок буде для нас чим 
раз лучший и щедрійший. 


Королевна Юлиянна в Крыниці, 


Минувшого тыждня при!хала до Крыни- 
цы толяндека королевна Юлиянна разом со 
своим мужом князем Бернардом Липе фон 
Бистерфельд. 

Королевна  Юлиянна вышла недавно за 
муж и перший час по свадьбі хоче провести в 
наших прекрасных горах, котры так єй, як и 
єй достойному мужу барз ся подабают. 

Заинтересованє достойныма тостями в 
Крыниц! ест велике. Поз'ізджали ся газетяры 
и фотографы с цілой Европы и облягают виллю 
Патрию (власності? знаменитого польского спі- 
ака Яна Кепуры), где поселила ся королев- 
ска пара. 

Початково королева. Юлиянна хотіла укры- 
ти в тайн! своє королевске походжене и при- 
1хала под назвом графині Штернберг, але прав- 
да не дала ся долго укрыти и тепер уж до- 
стойны тості принимают належны им тытулы. 
Заряд Крыницы по порученю верховных адми- 
нистратывных властей предложил гостям по- 
селити ся в репрезентацийном замочку и пред- 


ложенє тото было через королевску пару при- 
няте. 

Королевска пара отдав ся каждого дня 
нартярскому спортови. Князь Бернард Липпе 
фон Бистерфельд іздит на нартах добре, а ко- 
ролевна ест початкуючом в том спорті. Даль- 
ши прогулькы робят они санками и іздят все 
с нашим фиякром лемком Ваньом Гырьом со 
Солотвин, котрый однак не хоче здрадити, як 
ему платят. 

Но послідным поголоскам, до Крыницы 
має прехати также голяндска королева Виль- 
гельмина. мати королевны Юлиянны. 

Не треба додавати, же приізд так высоко 
поставленых гостей стягнул до Крыницы мно- 
го людей. 


——_—_—— дд 
Варшава: Маршал Польци тен. Смиглы 
Рыдз выіхал дня 11. т. м. до Закопаного, где 
забавит пару неділь. 
Варшава: Мин. Бек намірят с концем. лю- 
того выіхати до Букареста. 

В минувшом році три раз грозила світу война. 


Тяжкый был р. 1936. Уродил ся он под 
знаком войны италиянско - абисынской и угро- 
жаючого на том тлі конфликта европейского, 
а закончил ся братоубийственном войном в И- 
спании, котра также в каждой хвилі може за- 
мїнити ся в войну світову. В виду того труд- 
но назвати р. 1936. иначе, як роком угрожаю- 
чим цілый час світовом войном. 

Три раз стоял світ в р. 1936. над самом 
пропастьом войны. 

Перший раз зараз в. січні и лютом 1936, 
коли рішено карательны санкции против Ита- 
лии, если она, не заперестане войны © Абисы- 
ниом. Але с часом, коли побіда Италии была 
уж праві певна — война италиянско - абисын- 
ска перестала уж безпосередно грозити миро- 
ви св:та. 

Другым моментом, особенно грозным для 
европейского мира было уневажненє через Н!- 
меччину дня 7. марта льокарненскых дого- 
воров заключеных 16. жолтня 1925. и занятє 
німецкым войском здемилитерызованой При- 
рении. Того дня Німеччина, повідомила Фран- 
цию о факті занятя Прирении и Франция за- 
рядила укріпленє войсковых сил на границі. 
Францускы войска не ввошли однак до При- 
ренского краю, хоц мали до того право на осно- 
ві льокарненского договора и Франция отда- 
ла справу Лит! Народов. Скликаны на засіда- 
не Лигы Народов державы осудили Німеччи- 


ну за односторонне уневажняне дотоворов, але 
с тым моментом, коли справу отдано до порі- 
шеня Литі Нар., безпосередна опасность вой- 
ны минула, бо всі знали уж з торы, же кон- 
ференция льокарненскых держав и Лига На- 
родов не поставят той справы занадто остро. 
И направду справа закончила ся протестами 
и предложенем льокарненскых держав, што- 
бы заключити с Німеччином новый договор, 
до котрого до тепер не пороблено ище жадных 
вступных кроков. 

Третым моментом, в котром выдавало ся 
всім, же дойде до світовой войны — был сер- 
пень. коли по зачатю домашной войны в Испа- 
нии, стало ся ясне, же с одной стороны Німеч- 
чина и Италия, а с другой стороны Совіты, при- 
знавала, же належало бы вмішати ся до вой- 
ны в Испании. Во Франции в том часі были 
также сильны намфеня вмішати ся до той 
войны и прото здағало ся, же каждой хвилі 
выбухне світова война. Француске правитель- 
ство зрозуміло однак, же таке вмішательство 
може дати фатальны послідствия не лем для 
мира Европы, але также и для самой Фран- 
ции и Франция выступила с предложенем о 
невмїшпательстві (неинтервенции) и тото пред- 
ложенє приняли всі державы, входячи в тру. 

Такым способом и тым разом не дошло до 
світовой войны, але напруженє меже пооды- 
нокыма державами вст все ище сильне. 


Француска пожичка для Польщи 


ухвалена одноголосно в парляменті француском и польском. 


Дня 29. грудня 1936. р. сейм францускый 
ухвалил одноголосно уділити Польщи пожич- 
ку в высоті 2 милиярды 600 милионов фран- 
ков. В два дні погодивше т. є. дня 31. трудня 
1936. р. также одноголосно ухвалил пожичку 
францускый сенат и тым способом пожичка 
польска стала ся уж во Франции законом. 


Пожичка тота буде уділена частично в то- 
товых грошах, а частично в товарах. В гото- 
вых грошах достане Польща 1 милиярд 60 ми- 
лионов франков, што на наши гроши робит 
понад 500 милионов злотых. Пожичку товаро- 
ву дае Франция в тот способ, же часть достане 
Польща в готовом материялі с Франции, а и- 
менно тоты вовнны материялы, котрых Поль- 
ща не вырабят в краю, а другу часть выробит 
ся в Польщі, в польскых фабрыках. 


540 милионов франков, на котры выпу- 
стит паперы Француско - Польске Товариство 
желізно - дорожне, вст перезначеных на дру- 
гый тор для желізной дорогы Шлеск — Гдыня, 
а передовсем на желізно - дорожны урядженя. 
Пожичка өст уділена на процент, не перевыс- 
шаючий 6 от ста рочно. 


Дня 2. січня т. р. вошла француска по- 
жичка под обрады польского сейма. На сей- 
мовой комисии финансовой, на котрой обсуджа- 
но правительственный проєкт закона о упо- 
важненю министра финансов до затятненя за- 


граничной пожичкы в францускых франках 


на ціли обороны Державы, реферовал пожич- 
ку посол Голынскый, котрый высказал надеж- 
ду, же пожичку тоту комисия ухвалит одного- 
лосно, так як тото ухвалил сейм францускый. 
По короткой дыскусии, в котрой всі бесідни- 
кы подчеркнули господарче и политычне зна- 
ченв пожичкы и одноголосно высказали ся за 
принятем проєкта, проект закона был приня- 
тый одноголосно. 


В понеділок 4. т. м. обрадовала над том 
справом сенацка комисия финансова, а ро 
вторник 5. січня проєктом закона, занял ся 
Сейм на пленарном засіданю. 


Що нам принес рок 1936. 


Рок 1936 можна назвати роком войны, бо 
зачинат вго война в Абисынии, а кончит вой- 
на. испанска. 

Европейску літопись найважнИ ших ©0- 
быть в 1936. р. зачинат смерть короля Англии 
Юрия У. (20. січня) и поступленє на престол 
его сына Едуарда ҮШ. В грудні переживат 
Англия констытуцийный крызыс, законченый 
абдыкациом короля Едуарда ҮШ. дня 10. гру- 
дня и проклямованем его брата Юрия ҮІ. ко- 
ролем Англии. 


В Испании 


вступом до веденой домашной войны бы- 
ли выборы до Кортезов переведены 17. люто- 
го, котры приняли рішительну побіду лівым 
партиям. С місяца на місяц положене став ся 
чим раз больше напружене. В половині мар- 
та приходит до острыхеконфликтов в Корте- 
зах, а 8. квітня презыдент Замора подає ся до 
дымисии. В тыждень погодивше доходит до 
кырвавых розрухов в Мадрыті, котрых даль- 
шим продолженем вст убийство на, политычной 
почві поручника цывильной гвардии и мсти- 
тельне убийство предводителя испанскых мо- 
нархистов (12. липня). По тыждні испанскы 
войска, находячи ся в Марокку на приказ ге- 
нер. Франко бунтуют ся и доходит до домаш- 
ной войны, котра продолжат ся до тепер. Ні- 
меччина и Италия признали урядово прави- 
тельство ген. Франко. 

В Німеччині и в Австрии. 

Поважне встревоженє в Европі вызвало 7. 
марта вкроченє німецкых войск до здемилите- 
рызованой Прирении против клявзулям льо- 
карненского трактата. Дальше продолжене у- 
неважняня, через Німеччину станогит закон 
с 24. серпня, котрым вводит ся дволинУ вой- 
скову службу и уневажненє версальскых річ- 
ных клявзуль (14. листопада). 

Австрия запровадила 1. кв:тня ббовязт 
ву Ройскову службу и 15. червня зарядила 
перший от часу войны побор рекрута против 
трактатови в Ст. Кермен. Дня 11. липня за- 
ключила договор с Німеччином. 


Во Франции. 


В отвіт на вкроченє німецкых войск до 
Прирении Франция заключат пакт-е Совітами 
(12. марта}. Выборы до парляменту и сенату 
(26. квітня и 3. мая) дают побіду „народному 
фронтови”, котрый покликув на нремера Блю- 
ма. 12. серпня приізджат до Польщи шеф тен. 
штаба и вицепредсідатель верховной твоѕнной 
рады Франции тен. Гамелен, а 31. серпня Па- 
рыж витат начального вожда Польщи марша 
ла Смиглого - Рыдза. 29. вересня ‚ парлямент 
ухвалят девалюацию франка, што потягнуло 


за собом обниженє парытета валют в многых 


другых держа вах. 
В Совітах, 


Рок 1936. в Совітах — то безпрерывна. 00р- 
ба Сталина с троцкистами. Концем той борбы 
был засуд 24. серпня 16-ох троцкистов на ка- 
ру смерти (Каменев, Зиновєв и др.). 15./Черг- 
ня умерат славный совітскый писатель Ма- 
ксим Горкый. 25. листопада, незвычайный кон- 


‚ трес совітов в Москвї ухвалят нову консты- 


ТУЦИЮ. 
В Польщі. 


У нас рок 1936. проходит на численных 
дыпльоматычных подорожах. От 1. до 5. мар- 
та министер Бек тостит в Брукселі, 23. квітня 
б. премер Косцялковекый ревизытує Венгрию. 
2. квітня при:зджат до Варшавы премер Бель- 
гии. 27. мая министер Бек вст в Білграді. В 
серпні принимат Варшава, ген. Гамелена и Па- 
рыж витат марш. Смиглого - Рыдза. От 8—12 


листопада мин. Бек 6ст в Льондоні. 26. листо- Д 


пада призджат до Польщи румунскый мин. 
Антонеску а в пару дней погодивше также 
шеф румунского штаба. 

12. мая, в першу рочницу смерти Марша- 


ла Пилсудского Польща отдав 6му послідну 


честь и складат 6то сердце на, Россі в Вильні. 

16. мая обнимат предсідательство рады ми- 
нистров тен. Славой Складковскый. 27. черв- 
ня Полыца зносит разом с другыма, держава- 
ми кар. санкции против Италии. 30. серпия 
отбывают ся в Варшаві бальоновы заводы о 
чашу Гордон - Беннетта, закончены поб]дом 
Бельгии. 

Великым событвм, котре попередило свя- 
то независимости Польщи, ест врученє гене- 
ральному инспекторови польской армии гет. 
Смиглому - Рыдзови, маршальского жезла че- 
рез Презыдента Р. П. В літописи смертей тре- 
ба занотовати смерть тен. Орлич Дрешера в са- 
молетной катастрофі в Орлові и смерть пред- 
водителя польскых соцялистов, Игнатия Да- 
шинского, першого премера независимой 
Польщі. 

В Амерыці 


найважнійшим событем вст поновный вы- 
бор Рузвелта презыдентом Злученых Держав 
Ам. Полн. (3. листопада) и проклямованє унии 
панамерыканской. 


Ч. 2. (156) 


Перед новыма роботами ведля 
нового инвестыцийного пляну. 


В министерств! Финансов окончено уж ро- 
боты над усталенєм подробностей инвестыций- 
ното пляну на р. 1937. Тепер переводят роз- 
ділене гаБобальной сумы. котра буде перезна- 
чена ма инвестыции при: будові дорог. новых 
желїзно-дорожных штрек, електрыфикации. го- 
редекых роботах и т. д. 

С моментом усталеня, килько на якы ро- 
Фоты ‘мае ся выдати, поодынокы министерства 
уложат власны подробны програмы. робот. 

Треба додати, же в 1937. р. буде звернена 
специяльна увага на тото, штобы публичны 
роботы могли ся зачати як найскорше и в воз- 
можно великых розмірах. 

Вступом до тых робот будут поважны за- 
мовленя в каменеломах, котры дадут возмож- 
ность дати роботу безроботным уж в лютом. 


ВЫКАЗ 


грошевых жертв, собраных Окр. Комитетом 
зимушной Помочи Безроботным в Новом Санчі 
до дня 5. @чня 1937. 


1) Заряд .Псов и Тартаку в Рытрі зл. 61— 
2) Державный Заряд Водный в 

Н. Санчі 64.72 
3) Посол Ян Лободзинскый 209.— 
+) Урядникы Шовітовото Старо- 

ства в Н. Оанчі 91.25 


2) Учительскый платник рейону 


П.в Н. Санчі 3:052. 


%) Франц. Боронь в Крыниці-Здрою .. 39.85 
7) Ян Пустулка в Язовску 30.— 
3) „Мих, Адер в Язовску 96.61 
9) Урядникы Надлісництва в Му- 

шин! 12.30 
10) Пехович Ян в Липниці Вел. г 5. 
11) Союз Купцов и Ремесельников 

в Новом Санчі „ 200— 


12) Місцевый Ком. Пом. Безроб. 
в Рожнов! 

13) Оплата от’ свідоцтв промысл. 
в Н. Санчі 

14) Оплата от свідоцтв промысл. 
в Крыниці 


100.45 


580.95 


15) Пыха катар. 1.— 
16) Куржея в Липниці Вел. Е 7.50 
17) Гніздо Союза Учит. Пол. в Нов. 

Санчі „ 90.91 


18) Гр. Ащам Стадницкый с Навоєвы — 
оден вагон дерева. 


почтовый ЯЩИК. 


Г-н. Иван Газда Регетов Выжный. Потре- 
бны Вам гребені и другы ткацкы приряды мо- 
жете купити або: 1) „Віеѕпег, 5КІад зуешу і 
рггуђогбу ікаскісһ, Віејѕко“ або: 2) „Косһо- 
У\1с2, ЭЧаа ргғуђогоу {іКаскісһ і ууету, Віаіа 
коіо Века“. 


Смішне. " 

— Бойте ся Бога! Вырывате мі уж тре- 
тый зуб с переду, а мене болит черень. 

— То нич. Поволи дойдеме и до череньо- 
ВЫХ. 

Ріжны чуда о Амерыці мог бы-м вам и 
2 дні опов:дати. 

— А были-сте в Амерыці? 

— Я не был, але брат мовго майстра, то 
мало што, же не поіхал пред трома, роками. 


Д 

Стр. 3. 


Не марнуйме паши через неуміле кормленє. 


Нераз селянин помимо того, же має в осе- 
ни дуже паши. спостерегат, же под конец зи- 
мы зачинат єму єй браковати и же не мае чим 
кормити статку. котрому грозит голод. Киль- 
ко-ж то селян прото мусит, продавати живину. 
а же продаваны штукы сут часто зле откорм- 
лены и худы, ціна их вст низка. Приносит то- 
то втрату не лем тым, котры продают с мусу. 
але также и другым селянам, котры в том ча- 
сі выганяют на торг опаслы штукы, 60 так 
ест все, же планный товар обнижат также щі- 
ну товару доброго. 

Не было бы того, если бы селянин мал ғы- 
міряну пашу и в зим} не давал ‘паши на око. 
лем на вагу, або на міру. Око може омылити, 
прото тыж тазда, видячи у себе много в сто- 
долі паши, дає ей за дуже. Кон? и статок сто- 
ят все при полных драбинах и жолобах, а на 
весну паши бракує. Тымчасом корова або конь 
могут їсти лем тилько. килько помістит их жо- 
лудок. бели даме больше, то статок пашу вы- 
тягне, глядаючи чогоси ліпшого и змішат с гно- 
вм. Килько то паши марнує ся такым спосо- 
бом. Нераз можна бы не допустити до голодо- 
заня звірят и до продажи их за пол дармо. 
всли бы не марновало ся паши в-осени. 

Дуже марнує ся также так званой паши 
сытной через неуміле вй задаване. бет то па- 
ша куплена за дорогы гроши, тож тым боль- 
ше мусиме уважати, штобы єй не марновати. 
Тымчасом діс ся часто совсем иначе. Селянин 
часто сытны паши, метячи в собі много біл- 
ка (макухы, отрубы) для лучшого вызысканя 
их через звірину, подає в вид! поливок, часто 
зрыхтованых с горячой воды. Часто господар 
робит так, штобы отруб або макухов звірята 
не розсыпали. 


Тымчасом вст то злый способ подаваня 
паши сытной. Штобы тото зрозуміти, треба 
звернути увагу, же користь дає лем т. зв. біл- 
ко стравне, котре выкористує звіря на рост, на 
мускулы и у коров на молоко. Білко спарене 
горячем водом, або выстояле долгый час в во- 
ді замінят ся на білко нестравне, котре пере- 
ходит без зміны через кормовы проводы зві- 
ряти и выходит разом с отходами. Не треба 
доказов, же таке нестравне білко, хоц бы єго 
было в паші и барз дуже, жадной користи зві- 
рятам не приносит. Тож всли сытну пашу, мі- 
стячу в собі дуже білка стравного, змішаме с 
водом, особенно с горячом, и всли оно вст в во- 
ді долший час, то може ся стати, же часть біл- 
ка в виді стравном приберат вид нестравный 
и ест для статку без користи. 

Сытны паши треба подавати живині в су- 
хом. стані. Можна. их мішати с собом, нпр. 0- 
трубы с макухом. 6сли корова при ідженю, 
особенно оганяючи ся перед мухами, розсыпе 
кус паши (отруб або макуха), то напевно бу- 
де меньша втрата, як втотчас, коли стравне 
б:лко замінит ся на нестравне. Звря само су- 
ху пашу ослинит и через тото паша стане ся 
страввійша. Робленє всякых поливок або за- 
мішок вст непотребном втратом часу, а часто 
и марнованєм паши. 

Свиням сытной паши не даєме на сухо, 
але треба ю зляти добре водом и вымішати с 
бандурками. В каждом разі, штобы не мати 
втраты, сытну пашу мішаме с водом аж пе- 
ред самым задаванем єй свиням, штобы па- 
ша была як найкоротше в воді. Понеже корм 
треба выстудити, прото, єсли уживаме до того 
горячой воды, сытну пашу даєме аж по вы- 
студженю корму. 


Страшны бои о Мадрыт. 


Бои под Мадрытом тревают уж 2 місяцы. 
В послідных днях прибрали они на силі. О ко- 
муникатов якы надходят, довідуєме ся, же 
страты сут по обох сторонах великы. Комуни- 
кат правительственных войск доносит, же их 
позыции сут сильно укршлены. Ведля кому- 
никатов повстанчих войск, на тдекотрых фрон- 
тах правительственны войска мали ся цофну- 
ти на другу лению окопов. Повстанчи самоле- 
ты без перервы бомбардовали правительствен- 
ны окопы, при чом дошло до пару военных 


борб, в часі котрых знищено 6 повстанчих са- 


молетов. 
На фронті Кордобы, недалеко Поркана 


правительственны войска отбили парукратны 
атакы повстанцов. 


В четверг поветанчи войска припустили 
новый атак на Мадрыт, котрого правитель- 


ственны войска не выдержали и мусіли ся 
цофнути помимо страшной обороны. 

Кореспонденты німецкы доносят, же Ма- 
дрыт вст праві со всіх сторон окруженый по- 
встанчима войсками и же обруч вокруг міста 
зменьшат ся. Положенє Мадрыта выдав ся не 
до уратованя. О грозном положеню свідчит 
факт, же оборона Мадрыта выдала возванв до 
цывильного населеня, штобы оно опустило мі- 
сто; ратуючи діти и женщины перед неми- 
нуємом смертю от бомб и куль. 


Перед 20-ма роками. 


До ческой курацийной місцевости Пища- 
ны приіхал недавно бывший король болгар- 
скый Фердынанд, штобы отновити свои вспо- 
мины с перед 20-и літ. 

Было то в початках 1917. р., коли до Пи- 
щан приїхало трох монархов: Вильгельм П. ци- 
сар німецкый, Кароль Габсбург цисар Ав- 
стрии и Фердынанд король Болгарии. 

Ту в готелю „Термия“, в комнат! Нр. 19. 
владітелі центральных держав конферовали 
над справом подморской войны. Вильгельм 
был сторонником усиленя діятельности под- 
водных лодок, король Фердынанд спротивял 
ся тому, боячи ся интервенции Амерыкы. 

В часі сильно неспокойной дыскусии до 
готеля „Термия“ приходит депеша, же амба- 


‘садор німецкый в Вашингтоні гр. Бернсдорф 


выіхал с Амерыкы, котра постановила вмина- 
ти ся до европейской войны. 

Тот факт спричинят, же всі згодили ся 
заострити подводну войну. Подписы их риша- 
ют о житю тысячей людей... 

А тепер, в двадцет літ позднійше от того 
рішаючого момента бывший король Болгарии 
приізджат до Пищан и ходит по тых самых 
місцах, От давна не вст уж королем. Виль- 
гельм, выгнаный с Німеччины, не вст уж ци- 
саром, а третый партнер не жиє и престол его 
завалил ся. 

А готель. ‚,Термия“? 

Тот ест, але замкненый с причины пере- 
будовы. 
| 

Стр. 4. 


Що чути в світі. 


В Голяндии постепенно касуют уж гдеякы 
штрекы желізно - дорожны, бо комуникация 
автобусова замінят рух желізно - дорожный. 
В полночной Голяндии автобус стал ся тепер 
одынокым средством межемістовой комуника- 
ции. бст уж край, в котром желізница пере- 
живат конец своей каривры. М 


В Новой Фунляндии рыбакы перестали уж 
ловити рыбы; а занимают ся ловльом бочок и 
фляшок вина, котрых тысячи плавают по мо- 
рю. Походят они с затопленых перед „роками 
кораблей, котрыма шмугльовано алькоголь до 
Амерыкы в чаеі прегибиции. Тепер припасы 
вин и водок выплынули на верх и`ловля их 
оплачат ся лучше, як ловля рыб. 


Е) 


Ню - Йорк: С Вашингтона доносят, же де- 
партамент державы оголосил цыфры вывоза 
вовнных материялов за минувший рок. Як ся 
оказув, найповажнійшим отберателем тых ма- 
териялов сут Совты, котры закупили одну 
трету часть цілоѓо експорта воєнного Злуче- 
ных Держав. Совіты купуют переважно вели- 
кы транспортовы самолеты, котры в разі вой- 
ны можна замнити на самолеты бомбардую- 
чи, а также самолеты войсковы. 


Парыж: Францускы газеты доносят, же по 
ухваленю новой констытуции в Совітах, котра 
постановила, же має быти утвореный уряд о- 
дынокого презыдента Союза. Совтов, в москов- 
скых кругах высунено якобы провкт выбра- 
ня презыдентом Сталина, котрый до тепер має 
лем тытул генерального секретара комунисты- 
чной партии. "у 

Дотеперешны презыденты союзных репу- 
блик, котрых было передом 7, а тепер на осно- 
ві новой констытуции мав быти 11-ох и котры 
до тепер по черзі полнили обовязкы презы- 
дента союзных Совтов, оснанут в характері 
вицепрезыдентов при Сталині. 


В Бразылии (Полуднева Амер.) учены от- 
крыли недавно рослину, котрей квіт має тото 
свойство, же в ночи світит барвами дугы. По 
розслідженю стверджено, же лепесткы квітов 
сут покрыты верством фосфору. котрый сві- 
тит в темноті. Не вст выключене, же даст ся 
тоту рослину зааклиматызовати у нас. Такы 
квіты - літаркы были бы безсомнінно одном с 
найбольших украшень парков. 


Парыж: Перед святами донесли францу- 
скы газеты о незвычайном злочині, пополне- 
ном высоко над столицом Франции. Оден ин- 
жинєр с Парыжа, маючий власный самолет, 
полет:л в повітрє. В самолеті находила ся так- 
же єго приятелькыня. Коли самолет нашол ся 
на высот! 900 метров, приятелькыня стрілила 
до инжинера в плечи с бравнинга. Куля задер- 
жала ся в хребті: Раненый инжинер послід- 
ным усилием волі покеровал машином так, же 
счастливо осіл на посадці, але ледво вывлек 
ся с самолета и опал без чувств. В той хрИлі 
дівчина скочила на 6вго місце и унесла ся в 
воздух, утікаючи с Парыжа. Долетіла до Ан- 
тлии, где по поводу браку бензыны опустила 
ся на землю недалеко Лъондона. Инжинера о- 
чутили и он сказал. же его знакома была зла 
на него за тото, же он не хотіл допомочи ей 
до розводу с мужом и прото постановила уби- 
ти его в воздусі и спричинити тым самым ка- 
тастрофу, в котрой згынули бы обоє. 


Отвіт. редактор: Гарас Громосяк в Крыниці. 


Бор... АР: аг ПА ЕРТЕ 


„ЛЕ МК 0" 


Рыга: Перед. лютеранском катедром в Ры- 
дзі (столица Латвии) мал місце незвычайный 
случай. Люды выходячи с катедры по бого- 
служеню узріли мужчину, котрого лёра рука 
была прибита 5-цалевым твоздем до дубовых 
дверей катедры. С перебитой рукы ‘ляла ся 
кров. Мужчина, блідый с уплыва кырви, за- 
явил окружаючим его людям, же вст инвали- 
дом світовой войны и такым способом хоче 
звернути увагу світа, якы несчастя може при- 
нести война. Полиция помістила, его яко хво- 
рого умственно в шпиталі исыхиятрычном. 


Берлин: Цікавый реферат выголосил не- 
давно оден с німецкых лікарей, котрый зая- 
вил, же найбольши» курацийны сғойства має 
воздух в торишных верствах от 3.000 метров 
высше. Справу курованя торскым воздухом 
розвязано до тепер Так, же перевожено людей 
не раз с отдаленых місцевостей в горы. Неза- 
долго тот способ буде заступленый через легче 
для всіх доступну методу взлета на отвітну 
высоту самолетом або бальоном на увязи. 0- 
стає. лем до рішеня квестия долготы побыта: в 
горишных рейонах для поодынокых категорий 
хгорых. Иначе представят ся тота справа для 
дыхавичного (астматыка), иначе для хворого 
на коклюш, а иначе ище для сухотника. 

В каждом разі дотеперешны розсліды до- 
казали, же пару тодин побыта в горишных 
верствах атмосферы дав больше сил и, здоро- 
вя от парум:сячного побыта в горскых стациях 
климатычных. 


Вісти с краю. 


Варшава: Министерство финансов замкну- 
ло уж рахункы за трудень 1936. р. и выказа- 
ло надвыжку доходов над росходами в высо- 
ті 600 тысяч злотых. За 9 місяцов буджетного 
року 1936—37 маме уж надвыжку доходов над 
росходами в сумі 2 милионы 600 тысяч зло- 
тых. В р. 1935—36-в том самом часі был не- 
добор в высоті 231 миллионов злотых. 

Гдыня: Над Балтийскым морем шаліла 
знова величезна буря, котра вырядила вели- 
КЫ ШКОДЫ. 

Полночный вітер о небывалой скорости 
выдул масы воды с моря и вода заляла пля- 
жи и побереже. Отан воды на морі поднес ся 
о 1.60 м. Вода попсула берегы полуострова и 
заляла будуючий ся рыбацкый порт. Морска 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 


ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 
И 


НЕХАЙ ЯКНАЙСКОРШЕ 
заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщин! 
представители: гг. Осиф Ямовицкый — Крыница - Село 
и Михаил Перелом — Сянок. 


Ч. 2. (456) 


вода, рвуча ку берегам, затамовала устя рік, 
уходячих до моря под Домбками и Карвьом. 
Вода заляла также рыбацкый порт в Ястарні, 
а под Карвьом розбила бетонну таму. 


Сосновец: Перед двома тыжднями коло до- 
му, где метит ся комисарият полиции в С0- 
сновци росорвала ся бомба подложена: через 
незнаных преступников. В послідствиє выбу- 
ху в дому вылетіли всі шибы. 

Іа місце детонации, котра заелектрызова- 
ла ціле місто, прибыл в коротком часі проку- 
ратор и слідчий судия. Выбух, поза выбитем 
шиб, пе нанес жадной шкоды. 


Варшава: В Варшаві появил ся не бодай 
якый гость. Замешкал он в одном с найдороз- 
ших готелей и замельдовал ся яко Алексий 
Сыцовскый, походячий с Амерыкы. Яко фах 
подал в мельдунковой карті: властитель ко- 
пальні золота в Никаратиі (Амерыка). Жил як 
правдивый богач. Бавил ся и тулял по найдо- 
розших варшавскых реставрациях. Досыть ска- 
зати, же за одну ноч выдал в реставрации па- 
ру тысяч злотых. Тото звернуло увату поли- 
ции, котра почала за ним слідити и допытова- 
ти ся о его минувшость в Амерыц!. Оказало 
ся. же Сыцовскый уродил ся в Польщі в Ра- 
домску и маючи 7 літ, утік с дому. По воло- 
кытстрі достал ся якоси до Амерыкы и там 
пристал до банды бандытов и шмуглеров аль- 
коголю в том част, коли в Амерыці введено за- 
каз продажи торілкы. Стал ся он скоро голов- 
ным помочником ‚короля амерыканскых бан- 
дытов” Аль Капоне. Має на совісти мноро зао- 
чинов, рабунковых нападов, убийств и т. д: ' 

Коли амерыканска полиция почала. ходи- 
ти му по пятах, утік за границу, забравши со 
собом величезны троши, наконец притадал со- 
01 Польщу и приіхал ту с намфенем посели- 
ти. ся на стало. При полиции высповідал ся 
со всього и заявил, же хоче уж жити, яко по- 
рядный чловек. За позволенє жити в Польша 
и за наданє му гражданства приред спровади- 
ти до Польщи свои капиталы и вложити их 
в ріжны предприємства. 

Але полицыйны власти не згодили ся на 
побыт Сыцовского с его милионами и отета- 
вили его до границы румунской. 


ПОМТЩАЙТЕ 
ОГОЛОШЕНЯ 
В ГАЗЕТ! 

Типография А. Гольдмана, во Львові, ул. Сикстуска Ч. 19. 


